Джон Съклин
Съвет към влюбения

Превод от английски: Александър Тончев, 2006

chitanka.info

Защо, любовнико, си блед?

Защо си блед, кажи?

Не можеш здрав да я спечелиш,

та болен ще лежиш?

Защо си блед, кажи?

Защо, млад грешнико, си ням?

Защо си ням, кажи?

Щом с реч не будиш в нея плам,

безмълвен ще мълчиш?

Защо си ням, кажи?

За бога, туй не я привлича,

онуй не й се нрави.

Сама не ще ли да обича,

какво ще я застави?

Хайде, много здраве!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.